En politiafspærring midt i Aalborg på Vesterbro er skyld i, at trafikanter må tage omveje for at komme frem til deres destination. Det skaber trængsel på de små veje omkring Tyren og Gåsepigen, når en hovedfærdselsåre som Vesterbro er afspærret. Ifølge TV2 Nords reporter på stedet giver det anledning til kø. - Jeg håber på borgernes forståelse herfor, lyder det fra politiets operative leder. - For vi er nødt til at gøre det lynhurtigt, så vores patruljer og efterforskere kan arbejde uhindret og sikre de nødvendige spor, siger han. Han forklarer videre, at det er et stort apparat, som politiet sætter i gang, når man skal efterforske en så alvorlig sag som skudafgivelse i det offentlige rum. - Vi ved, at det er til stor gene for trafikken, og også for den bevægelsesfrihed, som de borgere, der har bor og færdes i området, normalt har. Men det er nødvendigt, når vi skal klarlægge hændelsen. Det er forventningen, at der vil være politi i området i mange timer endnu mens undersøgelserne er i gang.

Opsummering:
Politiet kommer til at være til stede i mange timer endnu.